النيابه الرسوليه لجنوب شبه الجزيره العربيه (باللاتينيه: Vicariatus Apostolicus Arabiae) هيا النيابه الرسوليه التابعه للكنيسه الكاثوليكيه الرومانيه و مركزها الادارى فى دولة الامارات العربيه المتحده. و هيا الولايه الاقليميه لاتباع الطقوس اللاتينيه فى الكنيسه الكاثوليكيه الرومانيه و اللى بتغطى البلدان التاليه من شبه الجزيره العربيه و المنطقه المحيطه: عمان, الامارات العربيه المتحده, و اليمن. النائب هو السويسرى المولد الاسقف بول هيندر. اتعملت فى سنة 1888 فى عدن و اتغير الى اسمها الحالى فى سنة 2011. كان من مركز النيابه فى عدن لغاية سنه 1973 لما اتنقلت لكاتدرائيه القديس يوسف فى مدينة ابوظبى. من سنة 1916 كان فى رعاية تحت سيطرة رهبنه كبوشى فلورنسا. فى الاصل كانت المنطقه جزء من النيابه الرسوليه للجالاس و تم تشكيل النيابه الرسوليه العربيه باعتبارها محافظه من البابا بيوس التاسع فى 21 يناير 1875. و بقت نيابه رسوليه فى 25 ابريل 1888 من البابا ليون التلاتاشر و كان مركزها الادارى فى عدن باليمن. على 28 يونيه 1889 تم تغيير الاسم للنيابه الرسوليه العربيه و كانت مسؤوله عن بلدان شبه الجزيره العربيه و المنطقه المحيطه: البحرين, عمان, المملكه العربيه السعوديه, قطر, الامارات العربيه المتحده, الصومال, واليمن و مساحتها اكتر من 310 آلاف كيلو متر مربع.